**RIIGI- JA OMAVALITSUSASUTUSTE**

**TEENISTUJATE AMETIÜHING**

Parda 3-221 Tallinn 10151

Tel: 6612453; 5250063

e-mail: riigi.oma@rotal.ee

www.rotal.ee

Riigi Tugiteenuste Keskus kiri nr 4 25. 08.2025

[info@rtk.ee](info%40rtk.ee)

Justiits- ja Digiministeerium

info@justdigi.ee

Rahandusministeerium

info@rahandusministeerium.ee

Siseministeerium

info@siseministeerium.ee

**Tööaja arvestus summeeritud tööaja korral**

Riigi -ja Omavalitsuste Teenistujate Ametiühing (ROTAL) esindab riigi ja omavalitsusasutustes töötavaid inimesi. Käesoleva kirja eesmärgiks on leida lahendus probleemile, mis tekib summeeritud tööajaga töötavate teenistujate tööaja arvestamisel juhul kui kasutatakse arvestamisel *kalendripäeva normaega.* Oleme veendunud, et riigiasutustes töötavate summeeritud tööajaga töötavajate teenistujate (näiteks vanglaametnikud, politseiametnikud) tööaega arvestatakse valesti.

05.03.2025 saatsime kirja Justiits- ja Digiministeeriumile, milles juhtisime tähelepanu sellele, et ei ole õige tööaja arvestamisel välja arvutada kalendrikuu kalendripäeva normtööaega ja palusime kirjalikku selgitust, miks seda kasutatakse (lisana 1).

26.06.2025 saime 05.03.2025 kirjale vastuse Rahandusministeeriumist (lisana 2). Vastusest ei selgu, miks on kalendripäeva normtööaeg kasutusel ja kirjas soovitatakse tõstatatud probleemi lahendamiseks kaasata teisi ministeeriume ja ametiasutusi, näiteks Riigi Tugiteenuste Keskust.

Probleemi olemus seisneb selles, kuidas arvestatakse summeeritud tööaja korral teenistujale kohustuslikku tööaega. Tööandja peab tööaega arvestama, lähtudes õigusaktidega antud reeglitest. Kehtivad seadused (TLS, ATS) näevad ette ühesugused töö- ja puhkeaegade piirangud. Seetõttu peaks ka tööaja arvestamine nii töölepingu alusel töötavatele inimestele kui ka teenistusse võetud teenistujatele põhinema ühesugustel põhimõtetel.

TLS §-s 43 lg 1 ja 2 on eeldus, et täistööajaga töötaja töötab 40 tundi seitsmepäevase ajavahemiku jooksul ning 8 tundi päevas (esmaspäevast-reedeni). Kalendrikuu täistööaja saamiseks tuleb korrutada kalendrikuu tööpäevade arv (esmaspäev-reede) 8 tunniga.

Summeeritud tööajaga töötaja tööpäevad võivad olla pikemad kui 8 tundi ja tööpäevad võivad langeda kalendrijärgsetele puhkepäevadele või ka riigipühale, kuid ka siis kehtivad kohustuslikud puhkeaja reeglid (iganädalane ja igapäevane järjestikune puhkeaeg). Kui teenistuja ei saa kogu kalendrikuu (tööaja summerimise perioodi) jooksul töötada, siis tuleb kohustuslikku tööaega vähendada lähtudes samast eeldusest, et teenistuja ei pea töötama igal kalendripäeval.

05.03.2025 kirjas oleme selgitanud, miks kalendripäeva tööaja mõiste kasutamine summeeritud tööajaga teenistujate tööaja arvestamisel on ebaõige ja võib tekkida olukord, kus summeeritud tööaja korral tuleks rohkem töötada võrreldes teiste töötajatega, kelle tööaega ei arvestata summeeritult. Seega kasutatakse summeeritud tööajaga töötavate teenistujate tööaja arvestamisel sellist arvestamist, mis on teenistujatele kahjulik ja on vastuolus kehtiva õigusega.

Lähtudes eeltoodust palume lõpetada summeeritud tööajaga töötavate teenistujate ebaõige tööaja arvestamine. Juhul, kui teenistujal on tekkinud vale tööaja arvestamise tõttu kahju, siis tuleb kahju teenistujale hüvitada.

Lisana:

1. ROTALi 05.03.2025 kiri
2. Rahandusministeriumi 26.05.2025 vastus

Lugupidamisega,

Kalle Liivamägi

ROTALi esimees

/digiallkiri/